Munkanapló

Portugália

Póvoa de Varzim

2022. 07. 19-08. 09.

2022.07.19. Első nap

Felkeltem reggel az ágyból ilyen 7 körül. Elkezdtem készülődni, mert 8-kor indulni kellett volna, de a 8-ból 8:15 lett. 9-re kellett volna odaérni a repülőtérre viszont az M4-sen araszolni kellett mert egy Kamion nekicsapódott a szalagkorlátnak, így csak 9:30-ra értünk Ferihegyre. Elbúcsúztam apától (mert ő vitt ki) és a tanárnő már ott várt a 9B terminálnál. Találkoztam az osztálytársakkal, akikkel egyben utaztam is (ki nem gondolta volna?) és utána megvoltak az átvizsgálások, aztán másfél óra után felszálltunk a repülőre és elindultunk. Nem mondom, hogy nem féltem, de aránylag gyorsan eltelt az a 3 és fél óra. Sikeresen megérkeztünk Portóba. Már ott vártak minket kocsival és elvittek a szállásra. A szállás egy barátságos kis hotel, hangulatos, éppen most itt írom a naplót este 22:26-kor a chill roomban és zenét hallgatok. De visszatérve, megérkezés után megebédeltünk ilyen 5 körül délután, pizzaszerűség volt, érdekes a Portugál főzési technikájuk, maradjunk annyiban. Utána volt egy másfél óra szabadidőnk, megismerkedtünk az óceánnal. Hideg volt, viszont könnyen meg lehet száradni. Kicsit koszos volt a part, de a kultúra nagyon tetszik. Sokan kosaraznak, fociznak, tengoznak, gyúrnak és röplabdáznak. Fél 7-re vissza kellett érni a szállásra, mert indultunk vacsorázni. Vacsora után volt még 3 óra szabadidőnk és elmentünk focizni a közeli foci pályához, utána pedig visszamentünk a partra és röpiztünk egy órát. Aztán a megbeszélt időpontra visszaértünk, lezuhanyoztam, olvastam és lefeküdtem. Jó éjt.

2022.07.20. Második nap

Reggel 7 körül keltett a tanárnő. Nem tagadom, fáradt voltam, de hozzá kell szokni mert ez lesz most három hétig. Megvolt a tisztálkodás, utána reggeliztünk. A reggeli nekem első reggel Portugáliában egy sonkás kenyér volt. Nem sok, de még az is sok volt. Utána jöttek értünk és megnéztük a munkahelyünket. Jó lesz. Utána elvittek ebédelni. Miután visszaértünk, lepihentem. Pihenés után lementünk a partra és fürödtünk megint egyet. Visszajöttünk, aztán arra lettem figyelmes, hogy megint elment a nap nagy része. 7 körül járunk, vacsorázni voltunk, utána pedig szálláson tengoztunk, beszélgettünk, zenét hallgattunk és most megyek aludni. Jó éjt

2022.07.21. Harmadik nap

7 körül keltettek minket. Kelés után szokásos fogmosás, tisztálkodás. Utána reggeliztem sonkás és nutellás kenyeret (külön - külön). Utána jöttek értünk és elkezdődött az első munkanap. Átöltöztünk, bemutatták a műhelyt és megismertük Ricciardot akivel szerelünk. Első munkanapom kuplung cserével kezdődött, ahol nem érkezett meg még az alkatrész így holnapra hagytuk egy Hondaban, kisebb szünetekkel, hosszú munka és utána még egy Fordon általános átvizsgálást csináltunk. Közben meg is ebédeltünk, csirke volt salátával, rizzsel és krumplival. Utána ilyen 5 körül jöttek értünk és mentünk haza. Az este már csak vacsorázni voltam, ajándékokat nézegettem és otthon maradtam, pihentem. Jó éjt

2022.07.22. Negyedik nap

7:30-kor keltem. Szokásos mosakodás, tisztálkodás, reggelizés. Ezekkel telt el a reggel ameddig nem jöttek értünk. Megérkeztünk a munkahelyre és először egy Opelben a kormányt szedtük le és úgy csináltuk meg az önindítót. Aztán pedig folytattuk a tegnap abbamaradt Hondán a Kuplungcserét. Még nem sikerült befejezni a munkát a Hondán, tehát úgy köszöntünk el Ricciardotol, hogy majd folytatjuk. Hazajöttünk és elmentünk vacsorázni, vacsora után még sétáltam egyet a városban és hazajöttem. Utána már csak pihentem, filmet néztem és mindjárt alszok. Jó éjt.

2022.07.23. Ötödik nap

8-9 körül keltem. Elkezdődött a hétvége. Igazából az alapvető dolgok voltak. Ebédelés, pihenés, focizás egész nap és e nap nem sok dolog történt. Jó éjt.

2022.07.24. Hatodik nap

Korán keltem reggel mert az úticél Porto volt. Tisztálkodás, reggelizés, felöltözés. A reggeli dolgok. Aztán pedig jött az idegenvezető, Ken, bemutatkozott, jófej volt. Megvártunk mindenkit aztán útnak indultunk busszal Portoba. Egy fél órás út volt, aztán amikor leszálltunk akkor körbe néztünk. Először megnéztük a Porto városházát, utána a folyót, lementünk a partra és volt egy kis szabadidőnk, megnéztük akkor már a vásárt is. Szabadidő után mentünk borkóstolóra, szerintem még ilyen jó Rosét nem ittam. Aztán vettem is egyet, haza, emlékbe. Utána pedig hajókáztunk egyet a folyón és az óceán torkolatánál fordultunk vissza. Nekem az volt a csúcspont. Utána ebédeltünk egyet egy portoi étteremben. Az ebédet meg lehetett enni, finom volt. Megint kaptunk ebéd után szabadidőt és akkor vettem magamnak egy karkötőt, 3 euróért, aránylag jó árban. Már délután 3 körül járunk, amikor visszasétáltunk Porto másik oldalán egy szűk hídon, mert felújítások zajlottak és úgy kell elképzelni, hogy egy nagy emelkedő vezet fel lépcsővel a Centrumba, azon mentünk fel. Fele brigád meghalt mire felértünk. Megnéztük még a Centrumot és a vasútállomást, utána pedig már 6-7 körül vártuk a buszt. Ameddig vártunk nagyon hangulatos zene szólt egy kisebb téren, élőzene. Megjött a busz, hazamentünk és igazából már csak pihenés volt meg tengozás, beszélgetés. Jó éjt.

2022.07.25. Hetedik nap

Elkezdődött egy új hét. Fél 8kor keltettek, és csak a szokásos dolgok. Körülbelül 8:50re értünk a munkába, átöltöztünk és kezdődött a műszak. A mai napon befejeztük a Hondán a kuplungcserét, fékbetéteket kicseréltük, és még apróbb dolgokkal el is telt a munka. 5:15-re jöttek értünk és a szálláson így eltelt a nap, unalmasan számomra. Mondjuk a vacsoráról lemaradtam, mert elaludtam a Gameroomba aztán már csak akkor keltem fel, amikor késő volt. Olvasás, beszélgetés otthoniakkal, pihenés, alvás. Jó éjt

2022.07.26. Nyolcadik nap

A mai napon szokásosan 8.50re értünk be a munkába. Hondán még cseréltem pollenszűrőt, visszaraktuk a burkolatot az aljára és befejeztük a Hondának a szerelését. El is telt még kisebb apróságokkal a délelőtt és mentünk ebédelni.

Ebéd után, amikor visszaértünk Fiaton olajat, légszűrőt, fékbetétet cseréltünk. Ellenőriztük a világítást és el is ment a délután is a munkában.

Jöttek értünk negyed 6-ra, hazaértünk, pihentünk kicsit és 7-kor pedig mentünk vacsorázni. Carbonara volt, a desszert pedig kávés, piskótás süti. Utána hazajöttünk és egy újabb kis pihenés után mentünk le a partra. Nagyon jó volt, lejjebb volt a víz és így kilátszottak a sziklák. Gyönyörű volt a kilátás. Körülbelül 10-re hazaértünk, lezuhanyoztam, fogat mostam, olvastam és megyek aludni. Jó éjt

2022.07.27. Kilencedik nap

Szokásosan keltem fél 8-kor. Reggeliztem, utána fogat mostam még egy kicsit pihentem, aztán 8:40-kor indultunk dolgozni. A délelőtt az unalmasan telt el, nem nagyon csináltunk semmit, mert Ricciardo nem jött be még. Aztán fél 1-kor mentünk ebédelni, valamilyen marhahús volt rizzsel, krumplival és salátával. 2 körül visszaértünk, megérkezett Ricciardo is és egy Peugeoton átszakadt a turbónak a légcsöve, le kellett szedni a borítást először, utána pedig kiszedni a légcsőt és kicseréltük. Aztán kaptunk egy Mercedes 190 D típusú Luisira elkeresztelt sportautót, amin nem működött a vezetőülés felőli ablakon a szerkezet, azon próbáltuk kitalálni, hogy mi lehet a baj. Aztán arra jutottunk, hogy az aksit felrakjuk tölteni és véget is ért a munkanap. Hazajöttünk és egy kis videózás után mentünk kajálni. A kaja ma jobb volt, mint amilyen szokott tehát finomabb. Hazaértem, nem mentem már sehova, olvastam, zuhanyoztam, fogat mostam és mentem aludni. Jó éjt

2022.07.28. Tizedik nap

Felkeltem. Reggeli dolgok, fogmosás, tisztálkodás, reggelizés, aztán mentünk dolgozni. Megérkeztünk 8.50-kor. Délelőtt volt is munka, egy Mercin cseréltem légszűrőt, olajcsere, ablakmosó töltése, csak a szokásos ellenőrzések. Aztán még egy Opelen fékbetétet, és a féket és a kéziféket ellenőriztük. Visszaértünk kis késéssel ebédről és a tegnapi Sport Mercivel voltunk elfoglalva és egy elektromos Renaulton cseréltünk fékbetétet. Kicsit késve, 17.20-ra mentünk ki, Albertoék már vártak ránk, mentünk a szállásra. Nem voltam kipihenve szóval otthon aludtam egyet és nem mentem vacsorázni. De szerencsére a tanárnő elhozatta nekem a vacsorát, szóval nem haltam éhen, innen is köszönöm neki! Vacsora után már csak fociztunk, olvastam és pihentem. Jó éjt.

2022.07.29. Tizenegyedik nap

7.50 körül keltem. Csak a szokásos dolgok, reggeli, fogmosás, tisztálkodás aztán pedig indulás munkába. 8.50-re érkeztünk meg. Reggel és délelőtt a Mercedesen csináltuk meg az ablakemelőt, azzal telt el egy-két óra, utána pedig Seaton szedtük le a lengéscsillapítót. Az ebéd késett 40 percet így 25 perc késéssel értünk vissza. Szóvá is tette Ricciardo, de megbocsátott. Aztán még a Seaton feltettünk egy Kamerát a tolatóradarhoz segítségért, aztán a szokásos átvizsgálások rajta. Még egy lakóautón hegesztettük a kipufogót és ott is a szokásos átvizsgálás, és egyszer csak 5 órát kongattak, menni kellett. Hazajöttünk, 7re mentünk vacsorázni, utána még néztünk a parton souveníreket, mostunk este és utána otthon voltam. Jó éjt.

2022.07.30. Tizenkettedik nap

Szombat reggelre keltem. 8-kor mentem reggelizni, aztán mosakodás, fogmosás... 9-kor mentek, akik mentek szörfözni, páran pedig itthon maradtunk. Ma volt a mosás, mostunk és f1-et próbáltam lent beállítani, hogy tudjam nézni, de nem sikerült még magyar közvetítéssel. 1-re jöttem ebédelni, jól laktam. Ebéd után hazajöttem és megnéztem a Forma-1 időmérőjét, most van a Hungaroringen. Aztán elmentem venni édességet egy boltba, kevés a választék, nem jók az itteni boltok. Nagyon már nem volt semmi érdekes a mai dolgokba mert otthon voltam és igazából filmet néztünk, beszélgettem otthoni haverokkal, vacsorázni voltunk és el is telt a nap. Jó éjt.

2022.07.31. Tizenharmadik nap

Reggel keltettek 8 órakor. Reggelizés, fogmosás, tisztálkodás. Aztán 9-től délután 7-ig F1, F2, F3-at és Női labdarúgó EB döntőjét néztük. Utána még volt egy kis séta, hazajöttem és mentem is pihenni. Jó éjt.

2022.08.01. Tizennegyedik nap

Újabb hétre ébredtünk. Arra lettünk figyelmesek, hogy nekem és akivel dolgozom osztálytársam, nem kell ma menni, mert zárva van a műhely. Igazából végre sikerült kipihenni magamat és utána egy 20 perces késéssel sikerült odaérni ebédre. Jót küzdöttünk vele, de sikerült megenni. Aztán kicsit felfedeztük jobban Povoat, nem hittük el, hogy minden egyes souvenir boltba ugyanolyan souveníreket lehet kapni. Visszaértünk a szállásra és később jöttek a munkából a többiek. Utána olvastam, videóztam, voltam vacsorázni és aztán aludtunk. Jó éjt.

2022.08.02. Tizenötödik nap

Munkanapra keltünk. Bár fáradtan mert éjszaka jöttek Bolgárok és hajnal 2-kor ordítanak, kopognak, hogy van-e WiFi. Nagyon jó volt, na mindegy. Reggeli, fogmosás, felöltözés, tisztálkodás és mentünk a munkába. Délelőtt egy gumicsővel szenvedtünk 20 percet, hogy leszedjük, ezen és hogy leszedtük a borítást kívül nem nagyon csináltunk mást. El is telt a délelőtt, mentünk ebédelni. Ebéd ehető volt, aztán most nem késve visszaértünk 2-re. A gumicső ki volt szakadva, így azt raktuk vissza, töltöttünk új hűtőfolyadékot, átvizsgáltuk az autót szokásosan és meg is csináltuk az Opelt. Utána olajat cseréltünk egy Volkswagenen és kb el is telt a munka része a napnak. Szálláson tengoztunk a Bolgárokkal, utána pedig mentünk vacsorázni. Vacsora után szálláson beszélgettem egy jót az egyik osztálytársammal, utána pedig zuhanyoztam, fogat mostam és mentem aludni. Jó éjt.

2022.08.03. Tizenhatodik nap

Reggel van. Keltettek fél 8-kor, reggelizés, fogmosás, tisztálkodás és irány a munka. 8:51-re értünk be. Délelőtt szenvedtünk, egy Audin csináltuk a kuplungcserét és a csavarokkal szenvedtünk. Ezzel is ment el a délelőtt. Aztán ebéd. Ebéd után Mercedest szereltünk egész délután. Jöttek értünk 5-kor, hazajöttünk, megnéztünk egy magyar meccset, utána vacsora, utána pedig szálláson pihenés. Jó éjt.

2022.08.04. Tizenhetedik nap

Utolsó előtti napra ébredtünk a munkából. Csak a szokásos dolgok. Reggeli, tisztálkodás, fogmosás. Aztán indulás a munkába. Általános időben odaértünk és kezdődhetett a munka. Délelőtt a Volvon folytattuk a kuplungcserét, el is telt vele a délelőtt. Délután pedig befejeztük a kuplungcserét. A második felében Peugeoton csináltuk az általános vizsgálatokat, kicsit jobban aztán el is telt a munkanap. Hazajöttem, pihentem, elmentem vacsorázni, visszamentem a szállásra és pihenés után aludtam. Jó éjt

2022.08.05. Tizennyolcadik nap

Szokásos kelések 17 nap után is, csak most egy kicsit hamarabb, magamtól és annyira nem fáradtan. Reggelizés is volt, fogmosás, tisztálkodás. Aztán irány a munka. Egész délelőttöt elvitte a gumipakolás a kamionba, kb 400 db. Aztán délután első felében fejeztük be. Utána már inkább átment ilyen búcsúzkodósba délután, meg volt egy-két olajcsere, és hamar el is érkezett az 5 óra. Elbúcsúztunk mindenkitől, kedvesek voltak egész végig velünk, jó, hogy oda kerültünk. Vacsora után még voltunk fél 10 körül este kebabozni egyet, sétáltunk egyet a városba és jöttünk haza. Jó éjt.

2022.08.06. Tizenkilencedik nap

Szombat. 7 körül keltem, mert sikerült így a végére hozzászoknom a koránkeléshez. Reggeli, fogmosás, tisztálkodás. Egész nap ebéden és vacsorán kívül szálláson voltam. Filmeztünk egyet, már bepakoltam előre, ne nagyon keljen már hétfőn, holnap irány Brága, érdekes lesz. Jó éjt

2022.08.07. Huszadik nap

Felkeltem, reggeliztem, tisztálkodtam, fogat mostam, aztán irány Braga. Reggel-Délelőtt környékén egy nagy templomnál voltunk, ködös idő volt, nagyon tetszett a táj, jó volt ott sétálni. Aztán lementünk a városba, ott néztük meg a várost és ott ebédeltünk. Braga után Guimaresbe mentünk, ahol volt valami vár, de semmi nem volt benne, így megérte megvenni a jegyet. Visszaértünk szállásra, azután mentünk kajálni és utána még a játékszobába (ami amúgy film szoba), néztünk pár filmet. Zuhanyzás, aztán pedig alvás. Jó éjt

2022.08.08. Huszonegyedik nap

Az utolsó rendes nap itt, amit ki lehet használni.

8 körül keltünk. Csak a szokatlan szokásos reggeli, fogmosás, tisztálkodás. Aztán még néztünk egy két souvenírt a parton. 1-kor jött a búcsúebéd, a vége érzelmesre sikeredett ahogy észleltem. Ebéd után a szálláson pihentünk, beszélgettünk, zuhanyoztam és kicsit aludtam is. Aztán jött a vacsora.

2022.08.09. Huszonkettedik nap

Kb aludtam másfél órát, mert a Blgárokkal még volt egy kisebb buli. Tehát kezdődjön a nap. Felkeltem másfél óra alvással, fogat mostam, tisztálkodtam, magamhoz tértem, összepakoltam az utolsó dolgokat a bőröndbe, elköszöntünk tőlük és mentünk a reptérre busszal. Az út aránylag jól telt, felét átaludtam. Végre újra láthattam a családom, ennél több nekem nem is kell. Hazaértem, aztán most még keresem a helyem, lesz pár nap még visszaállok a régi életembe. Hiányozni fog Portugália, a társaság, az ottani emberek, mondjuk szavakkal nem lehet átadni mennyire. Viszont jó már itthon lenni és szóval igazából csak öröm van bennem. Száz szónak is egy a vége, köszönöm a tanárnőnek, hogy vigyázott, odafigyelt ránk, az osztálytársaimnak, a csajoknak, az ott dolgozóknak, ezt a három hetet. A naplóm, jegyzetem itt befejeződik, remélem, hogy aki ezt olvassa azt egy kicsit át tudja venni milyen volt a kinti élet. Szép napot mindenkinek!

Imre László Dominik 11B